Apriķi

Apriķi ir apdzīvota vieta Dienvidkurzemes novada Lažas pagastā, pagasta centrs. Izvietojušies pagasta ziemeļu daļā pie Alokstes ietekas Tebrā vietējās nozīmes autoceļu V1199 (Aizpute — Pāvilosta) un V1265 (Gudenieki — Apriķi) krustojumā 50 km no novada centra Grobiņas un 190 km no Rīgas.

Ciemā ir pagasta pārvalde ("Tebreniekos"), pamatskola, tautas nams, bibliotēka un luterāņu baznīca, kas tiek uzskatīta par Kurzemes sakrālās mākslas pērli.Siliņš J. Apriķu baznīca - SM. 1939.

 Vēsture 
Kursas 1253. gada dalāmajās grāmatās minēta Piemares kuršu zemes teritoriālā vienība Apriķi kā Apperate, kas pēc dalīšanas ietilpa ordeņa daļā. Tuvumā esošā Dzintare, minēta kā Sintere, Zyntere, ietilpa bīskapa daļā, bet tas netraucēja ordenim 1261. gadā uzbrukt un iznīcināt kuršu pils aizstāvjus par biedinājumu apkārt esošajiem.Šterns I. Latvijas Vēsture 1180-1290 Krustakari - Latvijas vēstures institūta apgāds 2002., 252.lpp. Līdz 1949. gadam Apriķi bija Apriķu pagasta centrs.

Mūsdienu ciems izveidojies ap Apriķu muižas (Appriken) pili, kas pabeigta 1742. gadā Kristofa Frīdriha Ostenzakena laikā.

 Iedzīvotāju skaita izmaiņas 
Esošajās robežās, pēc CSP datiem.OSP

 Cilvēki 
 Kārlis Gothards Elferfelds (1756-1819) — luterāņu mācītājs
 Vilhelms Grīners (1891-1919) — luterāņu mācītājs
 Neredzīgais Indriķis (1783-1828) — latviešu dzejnieks

 Atsauces 

Kategorija:Dienvidkurzemes novada ciemi
Kategorija:Latvijas pagastu centri